
Изх.№ 61-00-37/23.01.2026 г.
ДО 

ОБЩИНСКИ СЪВЕТ ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Извършени разходи за кандидатстване по Проект „Красива България” за 2026 г. 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

В изпълнение на Решение № И 587/16.12.2025 г. на Общински съвет Златоград за кандидатстване по проект „Красива България” за 2026 г., Община Златоград подготвя проектно предложение за обект „Основен ремонт на МБАЛ „Проф. д-р Асен Шопов” ЕООД  в гр. Златоград (внедряване на мерки за енергийна ефективност)”.

С „Ренова консулт“ ООД, гр.София е сключен Договор за обследване за енергийна  ефективност (предоставяне на доклад и резюме от извършеното обследване) и издаване на сертификат за енергийни характеристики на обект: МБАЛ „Проф. д-р Асен Шопов” ЕООД  в гр. Златоград, включващ трите сгради (блок „А“- поликлиника, блок „Б“ рентген и бърза помощ и блок „В“- болница), на цена в размер на 7 440 лв. с ДДС или 3 804,01 евро.

За изготвяне на технически проект (включвайки и изготвяне на Оценка за съответствие по част „Енергийна ефективност“), който следва да бъде съобразен с Доклада за енергийното обследване, за обект: „Основен ремонт на корпус Б и В на МБАЛ „Проф. д-р Асен Шопов” ЕООД  в гр. Златоград (внедряване на мерки за енергийна ефективност)“ е сключен Договор с „Екоинженеринг“ ЕООД, гр.Кърджали на стойност 51 000 лева с ДДС или 26 075,89 евро.


На „ПЕ Енд Пе Инженеринг“ ЕООД гр.Кърджали е възложено изготвяне на комплексен доклад за съответствие на инвестиционния проект, необходим за издаването на разрешение за строеж, на стойност 600 евро без ДДС или 720 евро с ДДС. 

Във връзка с гореизложеното предлагам Общински съвет да прием следното решение

І. Р Е Ш Е Н И Е :

На основание чл.21, ал.1, т.6 и т.23 от Закона за местното самоуправление и местната администрация, във връзка с чл. 94, ал.3 т.6 и чл.98 от Закона за публичните финанси, както и с оглед необходимостта от извършване на капиталов разход, и чл.60, ал.1 от Административнопроцесуалния кодекс,  в изпълнение на Решение № И 587/16.12.2025 г. на Общински съвет Златоград, Общински съвет Златоград

РЕШИ:


1. Дава съгласие да се извърши разход в размер на 59 848,20 лв. или 30 599,99 евро за плащане по:

· Договор за обследване за енергийна  ефективност (предоставяне на доклад и резюме от извършеното обследване) и издаване на сертификат за енергийни характеристики на обект: МБАЛ „Проф. д-р Асен Шопов” ЕООД  в гр. Златоград, включващ трите сгради (блок „А“- поликлиника, блок „Б“ рентген и бърза помощ и блок „В“- болница) на стойност 7 440 лв. с ДДС или 3 804,01 евро; 
· Договор за изготвяне на технически проект (включвайки и изготвяне на Оценка за съответствие по част „Енергийна ефективност“), който следва да бъде съобразен с Доклада за енергийното обследване, за обект: „Основен ремонт на корпус Б и В на МБАЛ „Проф. д-р Асен Шопов” ЕООД  в гр. Златоград (внедряване на мерки за енергийна ефективност)“ на стойност 51000 лв. или 26 075.89 евро и
· По възлагане за изготвяне на комплексен доклад за съответствие на инвестиционния проект, на стойност 1408,20 лв. с ДДС или 720 евро с ДДС. 

2. Разходът по т.1 да се финансира за сметка на преходния остатък от целевата субсидия за капиталови разходи за 2025 г., чрез намаляване на средствата от обект № 14 „Улица Георги Сава Раковски“ с 42 568 лева и средствата от обект № 106 „Ветеринарно-медицинска амбулатория II категория“ с 17 280,20 лв.

3. Възлага на Кмета на Община Златоград да включи одобрения по т.1 разход в Разчета за капиталовите разходи за 2026 г. на Община Златоград, при изготвянето и внасянето му за разглеждане и приемане от Общински съвет Златоград.

4. Допуска предварително изпълнение на настоящото решение, с оглед крайния срок за кандидатстване по Проект „Красива България“ за 2026 г. с проектно предложение за обект „Основен ремонт на корпус Б и В на МБАЛ „Проф. д-р Асен Шопов” ЕООД  в гр. Златоград (внедряване на мерки за енергийна ефективност)“
С уважение,

МИРОСЛАВ ЯНЧЕВ

Кмет на Община Златоград

Изготвил:
Инж.Юли Хаджийски- Главен инженер

Съгласували:
Златка Цекова - Директор на Дирекция АПО, ОС и З, той и юрисконсулт 

Надя Мангарудова – Директор на Дирекция „ФСД, Б, ЧР и МДТ“



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

